**Тэма: “Сачыненне-апісанне горада, вёскі, мікрараёна”**

**Мэта:** пазнаёміць вучняў з будовай сачынення-апісання; удасканальваць камунікатыўныя якасці вучняў (пашыраць слоўнікавы запас новымі словамі і выразамі); развіваць арфаграфічную пільнасць, творчыя здольнасці навучэнцаў; выхоўваць павагу да роднай мовы, малой Радзімы.

**План сачынення:**

Знаёмства з параграфам 41 с.152; прыкладамі апісанняў горада, вёскі, микрараёна; змястоўны аналіз прыкладаў тэкстаў-сачыненняў (пр. 269); знаёмства з памяткай напісання сачынення-апісання (пр. 270 с.155-156).

1. Уступ.
2. Асноўная частка.
3. Вывад.

Матэрыял у дапамогу:

**уступ**

Уступ невялікі па памеры, але пасля яго прачытання кожны павінен зразумець, пра што далей пойдзе гаворка. Прыклад: "У кожнага з нас ёсць свой родны горад. Гэта месца, у якім чалавек нарадзіўся і правёў сваё дзяцінства. І хай многія людзі потым з'язджаюць у іншыя гарады шукаць сваё месца пад сонцам, але сюды яны заўсёды будуць рады вярнуцца. Бо тут іх дом, успаміны і, вядома, да болю знаёмыя вуліцы. Для мяне такім месцам і з'яўляецца мой родны горад”.

**ЗМЕСТ**

Выглядаць гэта можа наступным чынам: "Я люблю свой горад. Ён выдатны заўсёды, але па-асабліваму гэта месца выглядае восенню. У нас ёсць шмат паркаў, якія ўтульна размясціліся паміж цэлымі алеямі дрэў. У кастрычніку і лістападзе тут пануе сапраўдная казка. Седзячы на лаўцы, можна бачыць, як скрозь лісце прасвечвае восеньскае сонца. Я сюды часта прыходжу ў кастрычніку і г.д. Галоўнае, каб тэма была ў выніку раскрыта.

**ЗАКЛЮЧЭННЕ**

У многіх узнікае пытанне: а як скончыць сачыненне? Трэба падвесці вынік ўсяго сказанага вышэй. Галоўнае, зрабіць гэта так, каб не засталося адчування незавершанасці тэксту.

Напрыклад: "Практычна кожны чалавек любіць і шануе свой родны горад. Хоць шмат хто ў юнацтве гэтага не разумее. Але потым, вяртаючыся ў свой родны край, яны ўсведамляюць гэта. На душы становіцца цёпла, перад вачамі ўзнікаюць карціны мінулых гадоў, дзяцінства, юнацтва. Бачачы пэўнае месца, міжволі ўспамінаеш, што было з ім звязана. І я практычна ўпэўнены, што калі мне давядзецца з'ехаць, то я адчую тое ж самае, вярнуўшыся сюды, у свой родны і любімы горад ".

**Дамаўняе заданне**: Напісаць сачыненне-апісанне горада, вёскі, мікрараёна або вуліцы ў мастацкім стылі.